
РЕПУБЛИКА СРБИЈА

КОЛУБАРСКИ УПРАВНИ  ОКРУГ

Ваљево, Карађорђева 31

тел: 014/221-655, факс 014/227-466

___________________________________________________________________________________

Ваљево: 14.12.2017. год.

Број:909-03-6/2017-1

З А П И С Н И К

Са Шесте седнице Савета Колубарског управног округа, одржане 14.12. 2017. године са почетком у 10.00 часова у Колубарском управном округу,  код начелника округа.
Присутни:

1.Горан Миливојевић, начелник Колубарског управног округа,
2.Драган Алексић,  председник општине Осечина,
3.Андрија Живковић, председник општине Лајковац,
4.Александар Јовановић Џајић, заменик председника општине Уб,

5.Никола Радојичић, помоћник градоначелника града Ваљева,

6.Верка Лукић, помоћник председника општине Уб,
7.Катарина Лазић, помоћник председника општине Љиг,
8.Драган Јанковић, записничар, Шеф одсека Стручне службе КУО.

На  почетку седнице Савета, Горан Миливојевић, начелник округа и председавајући  поздравио је  присутне захвалио на доласку и отворио Шесту седницу Савета Колубарског управног округа у 2017. години.  
Предложио је  ДНЕВНИ РЕД,  који је једногласно прихваћен, са следећим тачкама:

1. Анализа рада Савета у текућој години;
2. Анализа Писма о намерама Новосадског сајма Колубарском управном округу, и 

3. Разно. 

1. У оквиру прве тачке дневног реда начелник округа је поздравио још једном присутне и говорио о раду Савета и активностима у текућој години. Навео је да је на претходних пет седница разговарано о разним темама од значаја за општине Колубарског управног округа. Акценат је ставио на разговоре о инвестицијама које су у току, као што је изградња цевовода регионалног водоснабдевања, као и и инвестицијама о којима се тек воде разговори и припрема документација за њихову реализацију, као што је пут М-4, Ваљево – Непричава. Говорио је и о активостима на проширењу индустријске зоне у Ваљеву и др. Затим је говорио о бољем односу Министарства државне управе и локалне самоуправе и министра према управним окрузима, како у већем укључивању начелника управних округа у активности Владе РС и Министарствава, тако и у сагледавању и пружању помоћи у функционисању округа.  Затим је навео да многи начелници округа се жале да председници општина и градоначелници не долазе на Савете, што код нас није случај, и похвалио
председнике у извршавању својих обавеза. Такође је навео да је и даље отворен за све сугестије и пружање помоћи председницима, уколико је то потребно. 
     
У дискусији након излагања начелника округа учествовали су присутни председници, заменици и помоћници градоначелника и председника општина. Заједничка оцена је да је рад био добар и да од седница Савета округа сви имају користи.

Дискусије више није било.


2. У оквиру друге тачке дневног реда, начелник округа је упознао присутне са понудом Новосадског сајма о заједничком наступу на Пољопривредном сајму у Новом Саду, који се одржава у мају месецу сваке године. Навео је да нам нуде повољне услове за заједнички наступ на сајму: ниже цене, али да се ми организујемо и заједнички наступимо. У осмишљавању наступа треба укључити све стручне институције и појединце из области пољопривреде. У све треба укључити и Министарство пољопривреде. Допис који вам будем проследио треба ви да проследите релевантним службама и људима који се баве пољопривредом у вашим општинама.
Драган Алексић је у свом обраћању навео да су већ остварили добар контакт са Новосадским сајмом и Градом Нови Сад и да су спремни да се укључе у предложење активности и да има простора за још бољу сарадњу. Наводи да сваке године организују одлазак пољопривдедника аутобусима на Сајам. Затим је говорио о активностима на организовању и отварању самосталне средње школе у Осечини, у којој би се између осталих смерова образовали и смерови пољопривредне и хемијске струке. Навео је да имају подршку и од Министарства образовања и Министра.
Никола Радојичић је у свом обраћању рекао да подржавају акцију, да је идеја добра и да и Град Ваљео такође, као и остале општине сваке године организовано воде пољопривреднике на Сајам. Затим је говорио и о активностима у области пољопривреде на подручју Града Ваљева: Изложби оваца Сјеничке расе у Причевићу, и другим манифестацијама.


У оквиру друге тачке дневног реда није више  било дискусије.


3. Под разно начелник је подсетио да општине и Град благовремено пошаљу захтеве за продужење рада радницима на привременим и повременим пословима око озакоњења, како неби били у проблему касније. Такође је још једном упутио апел општинама Уб и Лајковац да радницима на административним и другим пословима при републичким инспекцијама, којима Стручна служба плаћа половину радног времена,  плаћају четири сата рада дневно (до пуног радног времена) како би странке имале могућности да током целог радног дана добију информације које су из домена рада републичких инспекција и да поднесу захтеве за исте.
Дискусије више није било.

Седница је завршена у 11.00 сати.

                                                    Записничар,

                                                     Драган Јанковић

